২০০২ সাল থেকে ২০০৪ সাল পর্যন্ত প্রেসিডেন্ট জুনিয়র বুশের বোল্টন ইরান বিষয়ক উপদেষ্টা হিসাবে কাজ করেছিলেন। তখন থেকেই তিনি ইরানকে আক্রমণ করার বিভিন্ন অজুহাত সৃষ্টি করার প্রয়াস চালিয়ে ছিলেন এবং এ ব্যাপারে প্রয়োজনীয় সহযোগীতা ইসরাইল দিয়েছিলেন। বর্তমানে সৌদি আরব ও আরব আমিরাত সহ কয়েকটি দেশ ইয়েমেনে সামরিক হামলা চালাচ্ছে। আমেরিকা এই যুদ্ধে অস্ত্র দিয়ে তাদেরকে সাহায্য করছে। ইরান ইয়েমেনের বিরুদ্ধে সৌদি আরবের এই যুদ্ধ রুখতে আপ্রাণ চেষ্টা চালিয়ে যাচ্ছে। ফলে ইরানের বিরুদ্ধে এবং আমেরিকার পক্ষে ইসরাইল ও সংযুক্ত আরব আমিরাতসহ কয়েকটি দেশ জোটবদ্ধ হয়েছে। তবে মধ্যপ্রাচ্যে আমেরিকার বিভিন্ন স্থাপনার উপর ইরানের আক্রেমণের সক্ষমতা রয়েছে এবং হরমুজ প্রণালীও অচল করে দেওয়ার সক্ষমতা আছে।